stanford-oval/wikipedia huggingface dataset:
Öölanninhanhikki

| Öölanninhanhikki> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Sormihanhikit Potentilla
Laji::  aspegrenii
Kaksiosainen nimi
 Potentilla aspegrenii 
Synonyymit
 Potentilla sordida Fr. ex Aspegren 
Katso myös
   Öölanninhanhikki Wikispeciesissä   Öölanninhanhikki Commonsissa 
Infobox OKVirheellinen NIMI-arvo: 
Öölanninhanhikki (Potentilla aspegrenii, syn. Potentilla sordida) on ruusukasvien (Rosaceae) heimoon, sormihanhikkien (Potentilla) sukuun kuuluva kasvilaji. Se on monivuotinen ruohovartinen kasvi, joka lisääntyy apomiktisesti ja on ulkonäöltään muunteleva.
Öölanninhanhikki on matalakasvuinen ja voi kasvaa noin 20 cm korkeaksi. Sen varret ovat kasvutavaltaan kohenevia ja varsien tyvillä on lehtiruusukkeita. Lehdet ovat sormilehdykkäisiä ja niissä on viidestä seitsemään lehdykkää. Lehdykät ovat hammaslaitaisia ja kiilatyvisiä. Lehtien yläpinnat ovat tummanvihreitä sekä kaljuja tai harvakarvaisia ja alapinnoiltaan harvakarvaisia. Korvakkeet ovat lehtiruotien kanssa yhteen kasvaneita. Öölanninhanhikin kukintona on harvakukkainen viuhko. Kukkien terälehdet ovat kirkkaankeltaisia sekä hieman verhiötä pidempiä.
Öölanninhanhikki kasvaa hiekkaisilla, mutta runsasravinteisilla turveniityillä ja -penkereillä.
Yone Minagawa

Yone Minagawa (4. tammikuuta 1893 Akaike, Fukuoka – 13. elokuuta 2007) oli japanilainen nainen, jonka uskottiin olevan vanhin elossa oleva ihminen 28. tammikuuta 2007 lähtien siihen asti, kunnes hän kuoli 114 vuoden ja 221 päivän ikäisenä. Hänestä tuli maailman vanhin elossa oleva henkilö, kun aikaisemmin ennätystä hallussaan pitänyt yhdysvaltalainen Emma Tillman menehtyi 114 vuoden ja 67 päivän ikäisenä.
Minagawa syntyi vuonna 1893 ja jäi leskeksi melko nuorena. Hän elätti viisi lastansa myymällä työkseen kukkia ja vihanneksia. Vaikka vanhus vietti 114-vuotispäivänsä yhteydessä suuren osan ajastaan vuoteessa, hän oli vielä henkisesti vireä ja keskusteli hoitohenkilökunnan kanssa.
Hän joutui viimeisinä vuosinaan turvautumaan pyörätuoliin, mutta osallistui erilaisiin aktiviteetteihin ja tanssi liikuttamalla ruumistaan musiikin tahtiin.
Minagawa saavutti 114 vuoden iän 4. tammikuuta 2007. Hän jaksoi yhä juhlia Keijuenin hoitokodissa Fukuokan prefektuurissa, ja hänen kerrotaan huolehtineen kunnostaan syömällä karkkia ja harrastamalla tanssia.
Minagawasta tuli Japanin vanhin jo huhtikuussa 2005. Hänen elinaikanaan Japanissa oli vallassa neljä eri keisaria: Meiji, Yoshihito, Hirohito ja Akihito. Hän kuoli elokuussa 2007, jolloin maailman vanhimmaksi ihmiseksi nousi Edna Parker.
Öölanninsara

| Öölanninsara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  colchica
Kaksiosainen nimi
 Carex colchica  J.Gay 
Synonyymit
 Carex ligerica J.Gay 
Katso myös
   Öölanninsara Wikispeciesissä   Öölanninsara Commonsissa 
Infobox OKVirheellinen NIMI-arvo: 
Öölanninsara (Carex colchica, syn. Carex ligerica) on sarakasvien (Cyperaceae) heimoon, sarojen (Carex) sukuun kuuluva kasvilaji. Se on hento saralaji, joka muistuttaa yleisempää hietikkosaraa (Carex arenaria), mutta lajit ovat erotettavissa kukinnon rakenteiden perusteella.
Öölanninsaran varret kasvavat suikertavasta juurakosta. Varren päässä oleva kukinto on useasta samannäköisestä tähkästä koostuva tähkistö eli öölanninsara on yhtäläistähkäinen saralaji. Tähkissä on tyvillä hedekukkia ja kärjissä emikukkia. Emikukat ovat kaksiluottisia. Tähkäsuomut ovat tummanruskeita, ja pullakot vaaleanruskeita sekä ulkonevan suuodan omaavia.
Öölanninsara kasvaa hiekkaisilla kasvupaikoilla meren läheisyydessä, mutta ei lentohiekalla. Öölanninsaraa kasvaa siellä täällä ympäri Eurooppaa sekä Keski-Aasian aroalueita. Pohjoismaissa öölanninsaraa tavataan pääasiassa vain Öölannissa, mutta joitakin esiintymiä on myös Gotlannissa, Blekingessä sekä Tanskassa. Öölanninsaraa ei ole tavattu Suomessa, ja Suomea lähimmät esiintymät ovat Latvian rannikolla, Öölannissa ja Gotlannissa.
Ykkösen kausi 2002

| Ykkösen kausi 2002 |
| --- | --- |
Joukkueiden määrä:  18
Nousseet joukkueet:  TPS, FC Jokerit, ja FC KooTeePee
Pudonneet joukkueet:  IF Gnistan, TP Seinäjoki ja FC Korsholm
Yleisökeskiarvo:  465
Ylempi sarjataso:  Veikkausliiga
Alempi sarjataso:  Kakkonen
  ← 2001 :  2003 → 
Ykkönen on Suomen toiseksi korkein jalkapallon sarjataso. Kaudella 2002 sarja pelattiin kahtena lohkona. Runkosarjan jälkeen lohkojen kaksi parasta joukkuetta pelasivat Veikkausliigan neljän viimeisen joukkueen kanssa kahdeksan joukkueen yksinkertaisen noususarjan. Sarjasta selvisi kuusi parasta joukkuetta Veikkausliigaan, koska joukkuemäärää nostettiin kahdestatoista neljääntoista kaudeksi 2003. Veikkausliigaan nousivat uusina joukkueina TPS, FC Jokerit ja FC KooTeePee. Samalla tämä oli viimeinen kausi toistaiseksi, jolloin Ykkönen pelattiin kahdessa lohkossa. Kaudella 2003 siirryttiin 14 joukkueen koko maan kattavaan sarjaan.
Runkosarjan lohkoissa oli poikkeuksellisesti vain yhdeksän joukkuetta, koska HIK,  FC Jokrut ja TPV luopuivat sarjapaikasta. Pohjoislohkoon nostettiin TPV:n tilalle Kakkosesta GBK ja PP-70 siirrettiin etelälohkoon. Runkosarjan joukkueet kahta parasta lukuun ottamatta pelasivat omissa lohkoissaan yksinkertaisen putoamissarjan, jossa runkosarjan tulokset otettiin mukaan. Lohkojen viimeiset putosivat suoraan Kakkoseen ja sijoille 5–6 sijoittuneet pelasivat karsintaottelut Kakkosen joukkueiden kanssa.
Etelälohko

| Sijoitus | Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- | --- |
| 1. | FC KooTeePee, Kotka | 16 | 12 | 2 | 2 | 36–10 | 38 |
| 2. | FC Jokerit, Helsinki | 16 | 10 | 3 | 3 | 30–20 | 33 |
| 3. |  FC Honka, Espoo | 16 | 8 | 3 | 5 | 32–17 | 27 |
| 4. | PP-70, Tampere | 16 | 8 | 3 | 5 | 29–23 | 27 |
| 5. | FC Kuusankoski, Kuusankoski | 16 | 6 | 3 | 7 | 16–18 | 21 |
| 6. | Rakuunat, Lappeenranta | 16 | 5 | 4 | 7 | 19–24 | 19 |
| 7. | HIFK, Helsinki | 16 | 4 | 4 | 8 | 17–30 | 16 |
| 8. | FC Viikingit, Helsinki | 16 | 2 | 5 | 9 | 22–37 | 11 |
| 9. | IF Gnistan, Helsinki | 16 | 2 | 3 | 11 | 10–32 | 9 |
Pohjoislohko

| Sijoitus | Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- | --- |
| 1. | TPS, Turku | 16 | 11 | 3 | 2 | 40–17 | 36 |
| 2. | TP-47, Tornio | 16 | 8 | 5 | 3 | 29–21 | 29 |
| 3. | GBK, Kokkola | 16 | 8 | 3 | 5 | 30–18 | 27 |
| 4. | RoPS, Rovaniemi | 16 | 8 | 3 | 5 | 35–25 | 27 |
| 5. | Tervarit, Oulu | 16 | 6 | 4 | 6 | 22–23 | 22 |
| 6. | Kraft, Närpiö | 16 | 6 | 1 | 9 | 23–35 | 19 |
| 7. | VG-62, Naantali | 16 | 4 | 4 | 8 | 16–20 | 16 |
| 8. | TP Seinäjoki, Seinäjoki | 16 | 4 | 2 | 10 | 16–33 | 14 |
| 9. | FC Korsholm, Mustasaari | 16 | 3 | 3 | 10 | 16–35 | 12 |
Liigakarsinta

| Sijoitus | Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- | --- |
| 1. | KuPS | 7 | 4 | 1 | 2 | 14–4 | 16 |
| 2. | TPS | 7 | 4 | 2 | 1 | 10–9 | 15 |
| 3. | FC Hämeenlinna | 7 | 3 | 0 | 4 | 8–8 | 11 |
| 4. | FC Jokerit | 7 | 3 | 1 | 3 | 13–13 | 10 |
| 5. | FC Jazz | 7 | 2 | 3 | 2 | 6–5 | 9 |
| 6. | FC KooTeePee | 7 | 2 | 2 | 3 | 8–11 | 9 |
| 7. | VPS | 7 | 2 | 2 | 3 | 6–12 | 9 |
| 8. | TP-47 | 7 | 2 | 1 | 4 | 6–9 | 7 |
Joukkueille annettiin bonuspisteitä seuraavasti:
Veikkausliigan 9. (KuPS) – 3
Veikkausliigan 10. (FC Hämeenlinna) – 2
Veikkausliigan 11. (VPS) – 1
Veikkausliigan 12. (FC Jazz) – 0
Ykkösen etelälohkon voittaja (FC KooTeePee) – 1
Ykkösen pohjoislohkon voittaja (TPS) – 1
Ykkösen etelälohkon toinen (FC Jokerit) – 0
Ykkösen pohjoislohkon toinen (TP-47) – 0
Putoamissarja etelälohko

| Sijoitus | Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- | --- |
| 1. | FC Honka | 22 | 11 | 5 | 6 | 46–26 | 38 |
| 2. | FC Kuusankoski | 22 | 10 | 5 | 7 | 32–25 | 35 |
| 3. | PP-70 | 22 | 10 | 5 | 7 | 35–30 | 35 |
| 4. | Rakuunat | 22 | 7 | 6 | 9 | 24–33 | 27 |
| 5. | HIFK | 22 | 6 | 6 | 10 | 27–41 | 24 |
| 6. | FC Viikingit | 22 | 3 | 7 | 12 | 31–45 | 16 |
| 7. | IF Gnistan | 22 | 3 | 3 | 16 | 16–47 | 12 |
Putoamissarja pohjoislohko

| Sijoitus | Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- | --- |
| 1. | GBK | 22 | 9 | 4 | 9 | 36–30 | 31 |
| 2. | VG-62 | 22 | 9 | 4 | 9 | 29–26 | 31 |
| 3. | RoPS | 22 | 9 | 4 | 9 | 41–40 | 31 |
| 4. | Tervarit | 22 | 8 | 6 | 8 | 31–30 | 30 |
| 5. | Kraft | 22 | 9 | 3 | 10 | 36–41 | 30 |
| 6. | FC Korsholm | 22 | 6 | 5 | 11 | 29–43 | 23 |
| 7. | TP Seinäjoki | 22 | 6 | 2 | 14 | 23–46 | 20 |
Karsintaottelut Ykköseen

HIFK, FC Viikingit ja Kraft säilyttivät paikkansa Ykkösessä. FC Korsholm putosi Kakkoseen.
FC Espoo – HIFK, Helsinki 3–3
HIFK, Helsinki – FC Espoo, 2–2
HIFK säilytti paikkansa Ykkösessä vierasmaalisäännöllä.
WJK, Varkaus – FC Viikingit, Helsinki 0–3
Viikingit, Helsinki – WJK, Varkaus 3–2
FC Viikingit säilytti paikkansa Ykkösessä yhteismaalein 6–2.
TPV, Tampere – Kraft, Närpiö 0–2
Kraft, Närpiö – TPV, Tampere 4–0
Kraft säilytti paikkansa Ykkösessä yhteismaalein 6–0.
OLS, Oulu – FC Korsholm, Mustasaari 1–2
FC Korsholm, Mustasaari – OLS, Oulu 0–6
OLS nousi Ykköseen yhteismaalein 7–2.
Yleisömäärät

Etelälohko
| Seura | Ottelut | Yleisömäärä | Yleisökeskiarvo |
| --- | --- | --- | --- |
| FC Kooteepee | 8 | 11 921 | 1490 |
| Jokerit | 8 | 8 656 | 1082 |
| FC Kuusankoski | 11 | 4 554 | 414 |
| Rakuunat | 11 | 4 334 | 394 |
| Honka | 11 | 3 002 | 273 |
| HIFK | 11 | 2 885 | 262 |
| Gnistan | 11 | 2 592 | 236 |
| PP-70 | 11 | 2 407 | 219 |
| Viikingit | 11 | 1 900 | 173 |
| Yhteensä | 93 | 42 251 | 454 |
Pohjoislohko
| Seura | Ottelut | Yleisömäärä | Yleisökeskiarvo |
| --- | --- | --- | --- |
| TPS | 8 | 9 264 | 1158 |
| RoPS | 11 | 8 324 | 757 |
| TP-47 | 8 | 5 242 | 655 |
| Närpes Kraft | 11 | 5 495 | 500 |
| GBK | 11 | 4 578 | 416 |
| Tervarit | 11 | 3 609 | 328 |
| TP-Seinäjoki | 11 | 3 175 | 289 |
| VG-62 | 11 | 2 366 | 215 |
| FC Korsholm | 11 | 2 122 | 193 |
| Yhteensä | 93 | 44 175 | 475 |
Parhaat maalintekijät

17 - Janne Kauria FC Honka
11 - Jarno Auremaa TPS
11 - Niclas Grönholm RoPS
11 - Mikko Hyyrynen TPS
11 - Mikko Mäkelä PP-70
11 - Marko Rajamäki TPS
10 - Matti Heimo VG-62
10 - Juho Mäkelä Tervarit
10 - Timo Peltola GBK
10 - Zeddy Saileti RoPS
10 - Sead Ustic Kraft
Adolph Jacobs

Adolph Jacobs (s. 15. huhtikuuta 1939) on yhdysvaltalainen kitaristi. Hän soitti The Medallions -yhtyeen kanssa jo ennen liittymistään The Coastersiin 1950-luvun puolessavälissä. The Coasters on edelleen yhtye, josta Jacobs tunnetaan parhaiten. Hän on kuitenkin jatkanut uraansa tuleville vuosikymmenille tehden yhteistyötä muiden muassa Johnny "Guitar" Watsonin, Larry Williamsin, Little Richardin ja Kent Harrisin kanssa.
Amine Ltifi

| Henkilötiedot |
| --- | --- | --- |
Syntymäaika: 4. heinäkuuta 1984 (ikä 40)
Syntymäpaikka: Tunisia
Pelipaikka: Hyökkääjä
Pituus: 182 senttimetriä
Seura
Seura: CS Hammam-Lif
Junioriseurat
2000–2002:  Espérance ST
Seurat
| Vuodet | Seura | O (M) |
| 2002–2003 2003–2004 2005–2009 2009– |  Espérance ST  US Créteil-Lusitanos  Espérance ST  CS Hammam-Lif |  9 (1) 78 (23) 8 (5) |
Maajoukkue
| 2004 2006 |  Tunisian U-23  Tunisia | 3 (0) 5 (1) |
 Seurajoukkueuran tilastot kattavat vain kansalliset sarjat, päivitetty 19. helmikuuta 2010.  Maajoukkueuran tilastot päivitetty 15. toukokuuta 2007.
Amine Ltifi (arab. أمين لطيفي‎, s. 4. heinäkuuta 1984) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa CS Hammam-Lifia.
Ura

Ltifin ura alkoi Espérancessa vuonna 2002, jossa hän vietti yhden kauden ennen siirtymistään Ranskaan US Créteil-Lusitanosiin. Ltifi pelasi yhteensä yhdeksän ottelua ja onnistui maalinteossa kerran. Hän oli hetken aikaa seuraavalla kaudella mukana US Créteilissä, josta Ltifi siirtyi vuonna 2005 kesken kauden takaisin Tunisiaan kasvattajaseuraansa Espéranceen. Maalinteossa hän onnistui kahdesta, mutta kausi 2005–2006 oli Ltifille menestyksekäs, kun hän voitti Tunisian liigan mestaruuden, sekä maalikuninkuuden 16 maalilla. Seuraavalla kaudella Ltifin maalien tekeminen oli kohtuullista, kun hän onnistui kuudesti maalinteossa. Kausi 2007–2008 kuitenkin oli pettymys, kun Espérance jäi sarjassaan kolmanneksi ja Ltifi onnistui vain kerran maalinteossa. Kesällä 2009 Ltifi vaihtoi seuraa vähäisen peliajan vuoksi CS Hammam-Lifiin.
Ura > Maajoukkueessa

Maajoukkueessa Ltifi pelasi ensi kerran 12. tammikuuta 2006 ystävyysottelussa Libyaa vastaan. Ottelu päättyi 1-0 Tunisialle ja Ltifin tehdessä ainoan maalin ja samalla ensimmäisen maajoukkue maalinsa. Hän oli myös mukana vuoden 2006-Afrikan-mestaruuskilpailussa.
Saavutukset

Arabian Mestarien liiga: 2009
Tunisian cup: 2006, 2007, 2008
Tunisian liigamestaruus: 2006, 2009
Tunisian liigan paras maalintekijä: 2006 (16 maalia)
Aiheesta muualla

National Football Teams
MTNfootbal[vanhentunut linkki]
| 0 | 1 | 2 |
| --- | --- | --- |
| Edeltäjä: Haykel Guemamdia | Tunisian liigan maalikuningas Kausi 2005–2006 | Seuraaja: Tarek Ziadi |
Tunisian joukkue – Kesäolympialaiset 2004
1 Fadhel |
2 Boussaïdi |
3 Haggui |
4 Yahia |
5 Trabelsi |
6 Ragued |
7 Haj Massaoud |
8 Bhairi |
9 Zitouni |
10 Mouelhi |
11 Ltifi |
12 Ayari |
13 Ben Yahia |
14 Traoui |
15 Clayton |
16 Merdassi |
17 Jedidi |
18 Khalloufi |
Valmentaja Labidi
Tunisian joukkue – Jalkapallon AM-kilpailut 2006
1 Boumnijel |
2 Merdassi |
3 Haggui |
4 Melliti |
5 Jaziri |
6 Trabelsi |
7 Ben Saada |
8 Namouchi |
9 Guemamdia |
10 Ghodhbane |
11 Santos |
12 Mnari |
13 Bouazizi |
14 Chedli |
15 Jaïdi |
16 Fadhel |
17 Jemâa |
18 Benachour |
19 Ayari |
20 Clayton |
21 Yahia |
22 Kasraoui |
23 Ltifi |
Valmentaja Lemerre
Alfredo Pérez Rubalcaba

| Alfredo Pérez Rubalcaba |
| --- | --- |

Pääsihteeri (PSOE)
 4. helmikuuta 2012 – 26. heinäkuuta 2014  
Edeltäjä:  José Luis Rodríguez Zapatero
Seuraaja:  Pedro Sánchez
Henkilötiedot
Syntynyt: 28. heinäkuuta 1951 Medio Cudeyo, Espanja
Kuollut: 10. toukokuuta 2019 (67 vuotta) Majadahonda, Espanja
Arvonimi: Excelentísima Señora
Puoliso:  Pilar Goya
Tiedot
Puolue:  Espanjan sosialistinen työväenpuolue
Alfredo Pérez Rubalcaba (28. heinäkuuta 1951 Medio Cudeyo, Espanja – 10. toukokuuta 2019 Majadahonda, Espanja) oli espanjalainen poliitikko.
Pérez Rubalcaba oli Espanjan sosialistisen työväenpuolueen pääministeriehdokas vuoden 2011 parlamenttivaaleissa ja oli puolueen pääsihteeri (puoluejohtaja) vuosina 2012–2014.
Hänet valittiin Espanjan edustajainhuoneeseen vuonna 1993. Hän oli opetus- ja tiedeministeri  Felipe Gonzálezin hallituksessa 1992–1993 ja sisäministeri Zapateron hallituksessa 2006–2011. Hän erosi hallituksesta vuonna 2011 voidakseen keskittyä parlamenttivaaleihin samana vuonna; vaalit voitti oikeistolainen Kansanpuolue.
Pedro Sánchez valittiin hänen seuraajakseen sosialistipuolueen pääsihteeriksi vuonna 2014.
Pérez Rubalcaba suoritti orgaanisen kemian tohtorin tutkinnon Madridin Complutense-yliopistossa.
Aiheesta muualla

Kuvia tai muita tiedostoja aiheesta Alfredo Pérez Rubalcaba Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: es:Alfredo Pérez Rubalcaba
Käännös suomeksi
Xiangyang

| Xiangyang (襄阳市, Xiāngyáng Shì) |
| --- | --- |
 Xiangyangin sijainti Hebein maakunnassa.
 Xiangyang
 Koordinaatit: 32.012°N, 112.116°E 
Valtio:  Kiina
Maakunta:  Hubei
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  19 724 km²
Väkiluku (2010):  5 500 307
Aikavyöhyke:  UTC+8
Postinumero:  441000
Suuntanumero(t):  +86 (0)710
 
 www.xiangyang.gov.cn 
Infobox OKVirheellinen NIMI-arvo: 
Xiangyang (kiin. 襄阳市, pinyin: Xiāngyáng Shì), aiemmin muodossa Xiangfan, on prefektuuritason kaupunki Hubein maakunnan pohjoisosassa Kiinassa. Kaupunki sijaitsee noin 260 kilometriä maakunnan pääkaupunki Wuhanista luoteeseen. Kaupungin väkiluku on 5,500 miljoonaa (2010) ja pinta-ala 19 724 neliökilometriä.
Kaupungin naapureina ovat lännessä Shennongjian erityishallinnollinen metsäalue ja Shiyanin, pohjoisessa Nanyangin, idässä Suizhoun, sekä etelässä Jingmenin ja Yichangin prefektuuritason kaupungit.
Piirikuntatasolla prefektuuri jakautuu kolmeen kaupunkipiiriin (Fancheng, Xiangcheng, Xiangzhou), kolmeen piirikuntatason kaupunkiin (Laohekou, Yicheng, Zaoyang) ja kolmeen piirikuntaan (Baokang, Gucheng, Nanzhang).
Ilmasto

Xiangyangissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on melko kuivaa ja viileää. Vuoden keskilämpötila on noin 16 °C ja keskimääräinen sademäärä 850 millimetriä. Heinäkuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 3 °C. Sateisin kuukausi on heinäkuu, jolloin sataa keskimäärin noin 160 millimetriä. Tammikuu puolestaan on kuivin kuukausi. Silloin keskimääräinen sadanta on 18 millimetriä.
Xiangyangin rautatieasema.
Xiangyangin museon rakennus.
Guangde-temppeli.
Kungfutselainen temppeli.
Aiheesta muualla

Kuvia tai muita tiedostoja aiheesta Xiangyang Wikimedia Commonsissa
Xiangyang City Information (erityisesti talouspainotus) (englanniksi) (chinaknowledge.com)
Xiangyang Overview chinatravel.com. Viitattu 17.6.2015. (englanniksi)[vanhentunut linkki]
China Postal Code Hubei Province (prefektuuri ja piirikuntataso) (englanniksi) (youbianku.com)
Adolph Nehrkorn

Adolph Nehrkorn
Adolph Nehrkorn (29. joulukuuta 1841 Riddagshausen – 8. huhtikuuta 1916 Braunschweig) oli saksalainen lintutieteilijä ja munien keräilijä.
Nehrkorn opiskeli luonnontieteitä Berliinissä. Hän keräsi valtavat linnunmunakokoelmat, ja lahjoitti 20 000 munan kokoelman Berliinin museolle vuonna 1905.
Nehrkorn nimesi yhdessä Wilhelm Blasiuksen kanssa kastanjakäen (Zanclostomus curvirostris) alalajin borneensis. Hänen kunniakseen on nimetty sangihenrilli (Zosterops nehrkorni) ja celebesinkukastaja (Dicaeum nehrkorni).
Yalta Hi-Life

| Yalta Hi-Life  |
| --- | --- | --- |

Kokoelmalevyn tiedot
 Julkaistu: 1984
 Formaatti: LP
 Tyylilaji: punk, hardcore
 Levy-yhtiö: Barabbas Records
Yalta Hi-Life on vuonna 1984 ilmestynyt Barabbas Recordsin kokoelma-albumi, jolla esiintyvät Terveet Kädet, Varaus, Äpärät, Aivoproteesi, Kaaos ja Kansanturvamusiikkikomissio. Saksalainen Power It Up julkaisi levyn uudelleen vinyylinä vuonna 2008.
Albumin materiaalia on mukana muun muassa Varauksen kokoelmalla Requiem (1996) ja Kansanturvamusiikkikomission kokoelmalla Valkenee – Koko tuotanto (2007) sekä Kaaoksen debyyttialbumin Ristiinnaulittu Kaaos uudelleenjulkaisulla (2003).
Levyn kannet on painettu paperille, joka aukeaa julisteeksi. Kansien ensimmäinen painos oli painojäljeltään huono ja painotalo joutui painamaan ne uudelleen laadukkaammalle paperille. Painosten välillä on pieniä eroja, esimerkiksi Kansanturvamusiikkikomissio -yhtyeen nimi on levyn sisäkanteen kirjoitettu aiemmassa panoksessa käsin ja myöhemmässä kirjoituskoneella.
Kappaleet

| --- | --- |
 A-puoli Terveet Kädet Saappaat  Väsymys  Viihdettä  Jeesus Perkele Varaus  Viimeinen rukous  Väsynyt nöyrtymään  Uusi järjestys  Tuulia  Raivohullu  Kun järjestelmä hajoaa... Äpärät  Tähti  Naiset  Samaa paskaa  Kunnon kansalainen :  B-puoli Aivoproteesi Irti  Yx vitun sotku  Mikään ei muutu  Aivot syöpyy  Osoitteeni on Neuvostoliitto  Taas lisää kaljaa  Taistelija  Porojen maa Kaaos  Työ tappaa  Elektroninen xtaasi  Seuraa johtajaa Kansanturvamusiikkikomissio  666  Kalinka  Albania  Coop  Marx
Alexandra Albu

| Alexandra Albu> Henkilötiedot |
| --- | --- |
Syntynyt: 14. heinäkuuta 1990 (ikä 34) Vulcănești, Moldova
Kansalaisuus:   Venäjä  Moldova
Vapaaottelija
Lempinimi:  Stitch
Aktiivisena:  2013–
Pituus:  157 cm
Paino:  52 kg
Painoluokka:  korsisarja
Kätisyys:  oikea
Taistelutyyli:  karate, thainyrkkeily, judo
Seura:  MMA-KEGI
Tilastot
Ottelut:  5
Voitot:  3
– tyrmäyksellä:  1
– luovutuksella:  1
– päätöksellä:  1
Tappiot:  2
– luovutuksella:  1
– päätöksellä:  1
Alexandra Albu (s. 14. heinäkuuta 1990 Vulcănești, Moldova) on Venäjää edustava moldovalainen vapaaottelija, sekä entinen karateka ja kehonrakentaja. Hän on otellut UFC:ssä vuodesta 2013 lähtien.
Alkuvuodet

Albu aloitti kamppailulajien harrastamisen Goshin Jutsu Karatella, jossa hän kilpaili muun muassa EM-kilpailuissa. Albu saavutti menestystä myös kotimaassaan Moldovassa ja Ukrainassa, kunnes päätti muuttaa 19-vuotiaana Venäjälle opiskelujen myötä. Venäjällä Albu voitti IJKA Venäjän karatemestaruuskilpailun kahdesti. Hän on kilpaillut myös menestyksekkäästi crossfitin parissa Venäjällä ja voittanut Moskovan voimanostocupin.
Ura

Albu aloitti vapaaottelun Thaimaassa Andrei Tsarkovin valmennettavana. Albu otteli uransa neljä ensimmäistä ottelua Thaimaassa tilastolla 4–0. Otteluiden todellisuutta on epäilty. Hän voitti kesäkuussa 2013 Venäjällä Lyubov Demidovan tyrmäyksellä ensimmäisessä erässä.
Ura > UFC

Albu siirtyi ottelemaan UFC:hen 2013 ja hänen oli tarkoitus otella kääpiösarjassa Julie Kedzieta vastaan joulukuussa 2013, mutta joutui jättämään kamppailun väliin loukkaantumisen vuoksi. 11. huhtikuuta 2015 Albu teki ensiesiintymisensä UFC:ssä korsisarjassa. Hän voitti Izabela Badurekin toisessa erässä giljotiinikuristuksella.
Albu palasi takaisin ottelemaan yli kahden vuoden tauon jälkeen keskityttyään sitä ennen viemään immateriaalioikeusopintonsa loppuun Venäjällä. Albu kohtasi Kailin Curranin heinäkuussa 2017 UFC 214 -tapahtumassa. Hän voitti kamppailun tuomariäänin (29–28, 29–28, 29–28).
Ammunnan maailmanmestaruuskilpailut 1949

Vuoden 1949 ammunnan maailmanmestaruuskilpailut järjestettiin Buenos Airesissa 4.–13. marraskuuta 1949. Suomen joukkue onnistui voittamaan Argentiina-pokaalin neljäntoista vuoden tauon jälkeen. Suomi oli myös mitalitilaston paras maa seitsemällä mestaruudellaan. Lisäksi joukkue saavutti 7 hopeaa ja 3 pronssia.
Åsundan kihlakunta

Åsundan kihlakunnan sijainti Uppsalan läänin kartalla.
Åsundan kihlakunta (ruots. Åsunda härad) oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 243,02 neliökilometriä ja asukasluku 4 434 henkeä. Kihlakuntaan kuuluneet kunnat olivat Enköpings-Näs, Teda, Svinnegarn, Tillinge, Bred, Sparrsätra ja Vårfrukyrka.
Kihlakunnan tuolloiset kunnat kuuluvat nykyään Enköpingin kuntaan ja sijaitsevat sen lounaisosassa.
Aluepalautus

Aluepalautus ry. on yhdistys, joka ajaa Suomen Neuvostoliitolle luovuttamien alueiden palautusta neuvotteluteitse Venäjältä. Järjestön toimintaan kuuluvat yleisötilaisuudet ja tiedotteet Karjalan palautukseen liittyvistä asioista. Aluepalautus toimii yhteistyössä ProKarelian ja Tarton rauha ry:n kanssa.[lähde? ]
Mediassa

Vuonna 2009 Aluepalautus ry:tä sidottiin yhteen Nord Stream -kaivosvaltauksen kanssa, jossa joukko Pro Karelia -liikkeen aktivistia yrittivät estää Venäjän ja Länsi-Euroopan välisen kaasuputken rakentamista.
Vuonna 2010 Aluepalautus ry:n tiedottaja Lasse Koskinen lähetti järjestön nimissä tiedotteen, jossa kertoo Keskustan kansanedustaja Antti Kaikkosen tulevan vaatimaan Karjalan palautusta. Kaikkonen kiisti tiedon ja ihmetteli Karjalan palauttamista vaativien tahojen yritystä valjastaa hänet palauttamisvaatimusten keulakuvaksi.
Aiheesta muualla

Aluepalautus ry.